BEITIALARRANGOITIA LIZARRALDE (EH Bildu, 2015-10-08):
Onda Vascak ere ez zuen 0 izan. Gezurra da. Hori borobila. Lehenengo urtean ez behintzat, beraz lau urtetakoa balantzea 0 ezin da izan. Hori hasteko.
Bigarrena, ez erabili datuak alderantziz, nik ez dut eztabaidatuko hemen Noticiasek zenbateko zabalkundea daukan. Baina ez dena zilegi da zabalkunde handiagoa dutenek gutxiago jasotzea. Eta zuk erabiltzen duzu datuak nahi duzun moduan. Hainbestekoa esaten dute daukatela, hori baino gehiago ez du jasotzen. Baina jaso dezake berak baino zabalkunde gehiago daukan batek baino? Hori da zilegia ez dena eta hori da gertatzen dena. Hori da gertatzen dena.
Gipuzkoan modu exajeratu batean gu iritsi ginenean eta modu orokorrean aitortu behar dut, lehen ere esan dut disimulatu pixka egin duela Gobernuak hemen hainbeste eztabaida izan eta gero 2014an zehar, baina oraindik egiten du.
Eta gero esaten zait nolabait ere kriterio diferenteak gutxietsi nahian, Gipuzkoa ateratzeaz aparte, legea horretarako dagoela. Baina Berdintasun Lege bat ere badaukagu. Eta Berdintasun Legeak esaten du eduki sexistarik ezin dela zabaldu medioetan. Zer da gutxiago Berdintasun Legea, Publizitateari dagokion Legea baino? Lege ezberdinak uztartzeko urratsak emango ditugu benetan berdintasunaren alde egiteko prest gaude edo ez gaude? Hori ere bada galdera bat. Eta hori ere nire ustez bada hausnartu beharreko zerbait.
Eta gero esaten digu Egibar jaunak Gobernua oso gardena dela. Gobernuak txostena bidaltzeak Parlamentura ez du Gobernuak egiten duen publizitate jarduera aldatzen. Egiten du begi bistan jarri. Zeren nik ere 300 folio horiek irakurri eta aztertu egin ditut.
Eta esaten digu erabiltzen dugula publikoa, helburua... Nik adibide batzuk jarri ditut, nik ariketa hori egin nahi izan det. Benetan irizpide horiek aplikatzen dira? Benetan enpleguan 400.000 eurotik 15.000 eskaintzea soilik gazteek benetan, benetan, informazioa eskuratzeko duten medio modura eta tradizionaletan uztea gainerako diru guztia, dakigunean, jakin, gazteen oso portzentaje altu batek  - eta adibide xume bat da - , baina oso portzentaje altu batek betiko medioak ez dituela usaindu ere egiten. Ez dituela bereak.
Beste sistema batzuk dituela komunikatzeko eta hori da admititu behar dugun zerbait. Gizartea aldatzen ari da. Eta Gobernuaren egitekoa eta legeak esaten dion egitekoa bete behar badu, eraldatzen joan behar du bere egiteko modua, gizartea eraldatzen doan neurrian. Eta hori da egiten ez dena.
Eta gero aipamen bat egin nahi nuke euskararen gaiari. Ez dakit ondo interpretatu diodan Pastor jaunari, bestela berak zuzenduko dit, nolabait bereizi behar direla publizitatea eta diru laguntzak. Nik nabarmen bereizten ditut.
Baina herri honetan badago hainbat jende, egon liteke hainbat jende bakarrik euskarazko medio batera iristen dena. Eta hori aintzat hartu behar da. Eta gaur egungo irizpideek ez dute hartzen.
Pentsa, Gipuzkoako arau bat badago, foru arau bat zaharra, berritu beharrekoa hori ere, baina esaten duena adibidez gauza horiek. Zabalkundea aintzat hartuko da baina kontutan hartuko da ere zabalkunde gehien duen euskarazko medioa.
Nik uste dut horrelako nabardurak euskarak behar dituela. Eta ez direla diru-laguntzen bitartez egin behar. Aintzat hartu behar direla ere publizitatea banatzen denean, gizartearen sektore handiagoetara iristeko eta bakarrik euskeraz medioetara iristen denak eskubide osoa duelako, beste hizkuntza bezain ofiziala delako, benetan publizitate horretara iristeko sarrera izan dezan.
Eta uste dut horri buruz hausnartu beharra dugula eta hausnarketa oso sanoa litzatekeela, eta ez sestran aritzea hemen datuak hemengoak, datuak hangoak. Nik, konturatu bazerate, gehien bat hortik joan naiz. Uste dut askotan etor gaitezkeela hona, hau edo bestea esatera Gobernuak egiten duenaz. Berriro diot, nik ez dut esango esan den guztia gezurra denik, baina iruditzen zait horretan geratzea sestran geratzea dela eta Gobernuak helburuak betetzen dituela konbentzitu nahian Egibarrek esan dituen guztiak, errealitatea ezkutatu nahi dutela eta ez diotela benetako eztabaida zintzo horri heldu nahi.
Eta diot tamalez, zeren komunikazio mundua bada, beste asko bezala, ikaragarri asko aldatzen dena eta ikaragarri asko aldatu dena eta, beraz, zer pentsatu eman beharko ligukeena.
Mila esker.